*Projekts*

2017. gada \_\_\_.\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr. .§)

**Grozījumi Ministru kabineta 2015. gada 17. novembra noteikumos Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi"**

*Izdoti saskaņā ar Eiropas Savienības struktūrfondu un Kohēzijas fonda 2014.–2020.* *gada plānošanas perioda vadības likuma 20.* *panta 6. un 13.* *punktu un* [*Valsts informācijas sistēmu likuma*](http://likumi.lv/ta/id/62324-valsts-informacijas-sistemu-likums)[*4.* *panta*](http://likumi.lv/ta/id/62324-valsts-informacijas-sistemu-likums#p4) *otro daļu*

Izdarīt Ministru kabineta 2015. gada 17. novembra noteikumos Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" (Latvijas Vēstnesis, 2015, 238.nr., 2016, 113.nr.) šādus grozījumus:

1. Izteikt 8.1. apakšpunktu šādā redakcijā:

"8.1. plānotais kopējais attiecināmais finansējums ir 137 540 840 *euro*, tai skaitā Eiropas Reģionālās attīstības fonda finansējums – 116 909 714 *euro* un nacionālais finansējums (valsts budžeta finansējums, pašvaldību budžeta finansējums, privātais finansējums)ne mazāks kā 20 631 126 *euro;*".

2. Aizstāt 8.3. apakšpunktā vārdus "ja projekta iesniedzējs ir pašvaldība, projekta iesniedzēja līdzfinansējumā" ar vārdu "projektā".

3. Izteikt 8.5. apakšpunkta pirmo teikumu šādā redakcijā:

"8.5. pasākumam pieejamais kopējais attiecināmais finansējums līdz 2018. gada 31. decembrim ir 129 151 503 *euro*, tai skaitā Eiropas Reģionālās attīstības fonda finansējums – 109 778 778 *euro* un nacionālais finansējums (valsts budžeta finansējums, pašvaldību budžeta finansējums, privātais finansējums)ne mazāks kā 19 372 725 *euro*.".

4. Izteikt 20.1. apakšpunktu šādā redakcijā:

"20.1. projekta vadības personāla atlīdzības izmaksas, kas radušās uz darba līguma vai uzņēmuma (pakalpojuma) līguma pamata un tiek noteiktas kā fiksēta summa 24 426 *euro* gadā, pieskaitot 0,64 procentus no tiešajām attiecināmajām izmaksām (neieskaitot projekta vadības personāla izmaksas) un reizinot ar projekta ilgumu gados. Ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze;".

5. Papildināt noteikumus ar 20.1.1 apakšpunktu šādā redakcijā:

"20.1.1 projekta īstenošanas personāla atlīdzības izmaksas, kas radušās uz darba līguma pamata (ievērojot, ka attiecināma ir ne mazāka kā 30 procentu noslodze noteiktā laikposmā (vismaz viens mēnesis), ja personāla iesaiste projektā ir nodrošināta saskaņā ar daļlaika attiecināmības principu):

20.1.1.1 programmas ieviešanas koordinatora izmaksas, kas attiecināmas katras programmas vadošajā projektā šo noteikumu 17.10. apakšpunktā minētās atbalstāmās darbības nodrošināšanai un nav attiecināmas valsts informācijas un komunikācijas tehnoloģiju pārvaldības organizācijas darbību ietvaros;

20.1.2.1 biznesa procesu analītiķa izmaksas;

20.1.3.1 sistēmanalītiķa izmaksas;

20.1.4.1 risinājumu (platformas, pakalpojumu) attīstības vadītāja izmaksas;

20.1.5.1 informācijas sistēmas testētāja izmaksas;

20.1.6.1 informācijas un komunikācijas tehnoloģiju iespēju izmantošanas veicināšanas aktivitāšu koordinatora izmaksas;".

6. Izteikt 20.13.2. apakšpunktu šādā redakcijā:

"20.13.2. apmācību, informatīvo un publicitātes pasākumu izmaksas par publiskajiem pakalpojumiem, kas tiek sniegti, izmantojot pakalpojumu sniegšanas un pārvaldības platformu, kā arī par centralizētām informācijas sistēmu platformām, tajā skaitā dalības maksa e-prasmju tematikai atbilstošos publiskos pasākumos. Izmaksas ir attiecināmas projektā, kura ietvaros tiek attīstīta pakalpojumu sniegšanas un pārvaldības platforma (vienotais valsts un pašvaldību pakalpojumu portāls Latvija.lv)".

7. Aizstāt 26. punktā skaitli "20.1.2." ar skaitli "20.1.1".

8. Izteikt 27. punktu šādā redakcijā:

"27. Projekta netiešās attiecināmās izmaksas plāno kā vienu izmaksu pozīciju 15 procentu apmērā no šo noteikumu 20.1. un 20.1.1 apakšpunktā minētajām izmaksām, un to aprēķina tikai tām izmaksām, kas radušās uz darba līguma pamata. Projekta netiešajām attiecināmajām izmaksām piemēro vienotās likmes metodi, neiesniedzot sadarbības iestādei izmaksas pamatojošos dokumentus par netiešo izmaksu izlietojumu.”.

9. Izteikt 29. punktu šādā redakcijā:

"29. Finansējuma saņēmējs:

29.1. uzkrāj datus par projekta ietekmi uz šo noteikumu 7.1. apakšpunktā minētajiem iznākuma rādītājiem;

29.2. uzkrāj datus par elektroniskā pakalpojuma izmantošanas pieaugumu, ja projekta ietvaros tiek izveidots vai pilnveidots elektroniskais pakalpojums;

29.3. uzkrāj datus par pakalpojumu skaitu, kuros ir veikta informācijas pielāgošana specifisko lietotāju grupu (personām ar redzes, dzirdes un garīga rakstura traucējumiem) vajadzībām;

29.4. uzkrāj datus par publiskajiem iepirkumiem, kuros izmantoti zaļā publiskā iepirkuma principi;

29.5. projekta iesniegumā norāda enerģijas patēriņu (megavatstundas) pirms projekta īstenošanas, ja projekta ietvaros tiek plānotas šo noteikumu 20.7. apakšpunktā minētās tehniskās infrastruktūras iegādes izmaksas. Finansējuma saņēmējs pēc projekta īstenošanas turpmākos trīs gadus ik gadu sniedz informāciju sadarbības iestādei par tehniskās infrastruktūras enerģijas patēriņu (megavatstundas) pirms un pēc projekta īstenošanas.".

10. Izteikt 34. punktu šādā redakcijā:

"34. Informācijas sistēmas izstrādātājs saņem no finansējuma saņēmēja noslēguma maksājumu, kas nevar būt mazāks par 20 procentiem no informācijas sistēmas vai tās izmaiņu izstrādes līgumcenas, tikai pēc tam, kad ir parakstīts nodošanas un pieņemšanas akts par informācijas sistēmas vai tās izmaiņu izstrādi un ieviešanu, un finansējuma saņēmējs ir pārliecinājies, ka izstrādātā informācijas sistēma vai elektroniskais pakalpojums atbilst iepirkuma līgumā ietvertajiem uzdevumiem.".

11.Papildināt 35. punkta pirmo teikumu pēc vārdiem "izstrādi un ieviešanu" ar vārdiem "(šis nosacījums neattiecas uz valsts informācijas un komunikācijas tehnoloģiju pārvaldības organizācijas īstenotajiem projektiem)".

12.Svītrot 39. punktā vārdus “pakalpojuma izpildes statuss un”.

Ministru prezidents M.Kučinskis

Vides aizsardzības un reģionālās

attīstības ministrs K. Gerhards

Iesniedzējs:

vides aizsardzības un reģionālās

attīstības ministrs K. Gerhards

Vīza:

valsts sekretārs R.Muciņš

13.03.2016. 13:20

818

I.Briņķe, 66016716

[ieva.brinke@varam.gov.lv](mailto:ieva.brinke@varam.gov.lv)